**9969 Braille** je malý asteroid, ktorého obežná dráha sa križuje s Marsom. Okolo Slnka obehne raz za 3,58 roka. Bol objavený v roku 1992 astronómami z observatória Palomar a neskôr pomenovaný po Louisovi Braillem, tvorcovi Braillovho písma. Fotografie zblízka urobila vesmírna sonda Deep Space 1 v roku 1999, ale pre poruchu boli výsledné obrázky nejasné.

Objav a pomenovanie
-------------------

9969 Braille bol objavený 27. mája 1992 astronómami E. F. Helinom a K. J. Lawrencem pracujúcimi v observatóriu Palomar. Získal dočasné označenie **1992 KD** až kým bol pomenovaný. Neskôr bol premenovaný na Braille na počesť Louisa Brailleho.

Obežná dráha
------------

Obežná dráha asteroidu 9969 Braille (modrá), planét (červená) a pozícia Slnka (čierna). Najvzdialenejšia znázornená planéta je Jupiter.
Braille má nezvyčajnú inklináciu obežnej dráhy, ktorá patrí do vzácnej skupiny asteroidov nazývaných Mars križujúce asteroidy. Simulácia týchto obežných dráh vedcami projektu Deep Space 1 potvrdzuje ich neskorší vývin na blízkozemské planétky niekedy okolo roku 6000. Ich eliptická obežná dráha zahŕňa viac ako polovicu vzdialenosti od Slnka k Jupiteru.

Fyzikálna charakteristika
-------------------------

Braille je planétka typu Q zložená väčšinou z olivínu a pyroxénu. Skoršie pozemské pozorovania predpokladali, že by to mohla byť planétka typu V so zložením podobných oveľa väčšiemu 4 Vesta. Ide o nepravidelný asteroid s rozmermi 2,1 km x 1 km x 1 km.

Prieskum
--------

Podrobné informácie o Braille prichádzajú hlavne zo sondy Deep Space 1, ktorá preletela okolo tohto asteroidu vo vzdialenosti 26 km 29. júla 1999 a z rozsiahlych pozemských pozorovaní uskutočnených počas konjunkcie s touto misiou. V čase keď sa Deep Space 1 priblížil k Braille, zlyhal jeho ultrafialový spektrometer, ale odoslal dva CCD obrázky s priemerných rozlíšením a tri obrázky infračerveného spektra počas preletu. Aj keď sa sonda priblížila k asteroidu na vzdialenosť 26 km, tieto fotky boli urobené zo vzdialenosti 14 000 km kvôli problémom so sledovacím systémom.

Hlavným cieľom misie Deep Space 1 bolo testovanie technológie, ale stretnutie s 9969 Braille malo veľkú výskumnú hodnotu. Braille bol prvý malý osamelý asteroid pozorovaný z tak malej vzdialenosti.

Iné projekty
------------

Commons
* Spolupracuj na Commons Commons ponúka multimediálne súbory na tému **9969 Braille**

Externé odkazy
--------------

* 9969 Braille – vlastnosti a orbitálny diagram v JPL Small-Body Database NASA (po anglicky)
* 9969 Braille – orbitálne vlastnosti a pozorovania na webe Minor Planet Center (po anglicky)
* 9969 Braille – orbitálne vlastnosti na astronomickom serveri Pedagogickej fakulty ZČU v Plzni (po česky)
* 9969 Braille – poloha na hviezdnej mape na webe Heavens-Above
* NASA profil - 9969 Braille (1992 KD) (po anglicky)

  

*… | 9968 Serpe | **9969 Braille** | (9970) 1992 ST1 | …*  


| * z
* d
* u
Malé telesá slnečnej sústavy |
| --- |
| 
* Vulkanoidy
* Blízkozemské planétky
* Pásmo planétok
* Trójania
* Kentauri
* Damokloidy
* Kométy
* transneptúnske objekty
	+ Kuiperov pás
	+ Rozptýlený disk
	+ Oortov mrak komét

 |
| **Iné telesá a oblasti**: Skupiny a rodiny planétok, Binárne planétky, mesiace planétok a slnečná sústava; **Kompletný zoznam**: Zoznam planétok |